

# Kë benë mïth ke thukul käŋ ya tïŋ thïn tënë thiɔ̈ɔ̈ŋ de thoŋ ë WACE

Luɔ̈ɔ̈ië në ye athöör kënë ago käriëëc ëbën guiir ke yï këc kɔn gɔl në *Thiɔ̈ɔ̈ŋ de athöör benë yï puɔ̈l ba lɔ në Piööc de thok yic tënë WACE* (*Thiɔ̈ɔ̈ŋ de Athöör de thok*). Na nɔŋ thual/wɛ̈t kɔɔr ba thiëëc, ke yï thiëc kɔc ëke dhiëth yïïn ka kɔc ëke muk yïn, dupiööc ke thoŋdu ka akutnhom mac thukul, ka yïn lëu ba imeeil tuɔɔc tënë Akutnhom de Piööc de Thukul ku Akutnhom de Käke Piööc (Akutnhom mac käke piööc) në[languagesenrolment@scsa.wa.edu.au](mailto:languagesenrolment@scsa.wa.edu.au). Wël ke nyuuth kedhie tënë mïth ke thukul alëu bï keek ya yök në [Apän ë wɛbthait de thiɔ̈ɔ̈ŋ ë thoŋ de WACE (https://www.scsa.wa.edu.au/sirs-and-srms-info/srms-information/wace-language-applications](https://www.scsa.wa.edu.au/sirs-and-srms-info/srms-information/wace-language-applications)).


**Lɔ në wɛbthait de mïth ke thukul (student portal) yic**

Ago lɔ nëwɛbthait de mïth ke thukul (student portal) (<https://studentportal.scsa.wa.edu.au>), yïn kɔɔr **Nambadun de mɛnh el thukul de WA**, mɛn lëu ba yök në athöör de thukuldu yic. Alëu ëya bï ya tɔ̈ në SmartRider du yic. Yïn kɔɔr ëya **ba naŋ imeel de ŋɛk yetök** kuakɔɔr bï imeeildu dhil ya tɔ̈ ke ɣɔ̈ɔ̈r ku luui në ye kaam thöl yïn*thiɔ̈ɔ̈ŋ de athöör ë thok*. Tɛ̈n bïn ya luui në imeeildu abï yïn ya kony bï yïn tuɔ̈c athöör de imeeil të cï yïn jäl në thukulic, ku imeeildun de thukul atɔ̈ ke cï yic acï thök

**Wël ke piööc**


Yïn kɔɔr ba ye wël ke piööc käkë dhil gam:

* wël ke thukuul cï yïn keek lɔ thïn në run ke thukul yic ëbën gɔl në run ëke tɔ̈ yïn në rodha (Pre-primary):
* rin ke thukul
* thoŋ tueŋ yenë piööc looi në thukulic
* thook ye keek piɔ̈ɔ̈c/kueen (të nɔŋ yen tök)
* thɛɛr yenëke thok piɔ̈ɔ̈c/kueen në wikic (të nɔŋ yen tök)
* rïpɔt de thukul guiir run cï yïn keek lɔ në thukulic aɣeer në Australia (të nɔŋ yen tök)

**Wël ke ɣän ke rëër**


Yïn kɔɔr ba wël ke piɔm rëër yïn thïn ya lueel:

* bɛ̈i cï yïn keek rëër/ceŋ thïn
* bɛ̈i ca keek kɔn neem yiic/cï yïn keek kɔn cɛɛth thïn/cï yïn ajatha kɔn looi thïn, agut cï ëcɔk yïn cɔ lɔ ku jɔl ya kaam ca thöl thïn. Kënë ee mɛt thïn në bɛ̈i wën yenëke thoŋ yenë jam/guɛl tɔ̈u ke thöŋ ke thoŋ cï yïn thiɔ̈ɔ̈ŋ

**Të bïïë thok thïn**

Yïn kɔɔr ba wël ke të ëbïïë thok thïn lueel:

* thok/thook tueŋ ca keek piɔ̈ɔ̈c në jam
* thok/thook kɔ̈k yïn keek jam, ye keek kueen ku ye keek gɔ̈t
* thok/thook ye yïn jam wenë kɔc ëke dhiëth yïn ka dumuuk tiɛ̈t nyïn në yïn ku mïth akäckun ku mäthku
* Thok/thook yenë kɔc ëke dhiëth yïn ka dumuuk tiɛ̈ɛ̈t nyïn në yïn jam.

**Awarak ye ajuiɛɛr kënë kony**

Yïn kɔɔr ba naŋ thura ka ba ye awarak käkë meer yiic ago keek tääu nhial ku ba keek mat në thiɔ̈ɔ̈ŋdu yic.

* Thöl thiɔ̈ɔ̈ŋ *Athöör de gɛm alɛɛc de raan ë dhiëth meth/dumuk tiɛ̈ɛ̈t nyin*  – mɛn cï tääu ke ye löŋ ba thiɔ̈ɔ̈ŋ
* apäm yenë waraŋa de cäth ŋic – të ëdhiëthë yïn pandɛ̈t peei ka ca rëër aɣeer në Australia
* rïpɔt de thukul – të cï yïn kɔn lɔ në thukulic aɣeer në Australia (të nɔŋ yen tök)
* athöör/kä cï keek gɔ̈t ke cäth në pinynhom - të cï kek rëër thïn ka yekë lac cath në bɛ̈i yiic ka ɣän wën yenëke thoŋ thiɔ̈ɔ̈ŋ yïn atɔ̈ ke thöŋ kenë thoŋ yenë jam (ku na të cenë kek thiëëc në Akutnhom)

Tɔ̈ɔ̈u awarak ke kuɔɔny në kompiöta du yic ka në telepundu yic ëke ye **.pdf**, **.jpg**, **.jpeg** or **.png** , ëke nɔŋ **ciin de 4MB tënë gɛɛrë waraga**. Awarak tɔ̈ ëke ye wël **acïï** keek bï ya gam, ku acïï lëu bï ɣän ɣɔ̈r yiic bï ya gam ka wël cïï kek ye ŋic ka kïït ye kek nyuɔɔth cït mɛn de < > ? ! / \ ” \* : , # % $ ( ) { } + = @ të cɛk rin ke waraga.